b'\n_START_ARTICLE_\nVelika nagrada Italije 1994\n_START_SECTION_\nPred dirko\n_START_PARAGRAPH_\nTo je bila prva dirka prepovedi za Michaela Schumacherja zaradi kazni na dirki za Veliko nagrado Velike Britanije, zamenjal ga je JJ Lehto. Larrousse je kot drugega dirka\xc4\x8da prijavil Yannicka Dalmasa, za Lotus pa je ponovno dirkal Alex Zanardi.\n_START_SECTION_\nKvalifikacije\n_START_PARAGRAPH_\nPrvo \xc5\xa1tartno vrsto sta zasedla dirka\xc4\x8da Ferrarija Jean Alesi in Gerhard Berger, v drugo vrsto sta se uvrstila Damon Hill in presenetljivo Johnny Herbert, do desetega mesta pa so se zvrstili \xc5\xa1e David Coulthard, Olivier Panis, Mika H\xc3\xa4kkinen, Andrea de Cesaris, Eddie Irvine in Jos Verstappen.\n_START_SECTION_\nNedeljski prosti trening\n_START_PARAGRAPH_\nNa nedeljskem hutranjem treningu je Berger do\xc5\xbeivel hudo nesre\xc4\x8do, po kateri je bil s helikopterjem odpeljal v bolni\xc5\xa1nico na slikanje, toda se je vrnil do \xc5\xa1tarta dirke.\n_START_SECTION_\nPrvi \xc5\xa1tart\n_START_PARAGRAPH_\nAlesi je povedel pred Bergerjem, sledili pa so jima \xc5\xa1e Herbert, Hill in Coulthard. Irvine je pri zaviranju naredil napako in tr\xc4\x8dil od zadaj v Herberta, ki se je zavrtel in povzro\xc4\x8dilo celo serijo tr\xc4\x8denj ter prekinitev dirke z rde\xc4\x8do zastavo.\n_START_SECTION_\nDrugi \xc5\xa1tart\n_START_PARAGRAPH_\nHerbert je drugi\xc4\x8d \xc5\xa1tartal z rezervnim dirkalnikom iz boksov, Irvine pa je bil zaradi povzro\xc4\x8ditve nesre\xc4\x8de poslan na za\xc4\x8delje \xc5\xa1tartne vrste. Tudi v drugo je Alesi povedel pred Bergerjem, vodstvo je Francoz dr\xc5\xbeal do petnajstega kroga, ko je zapeljal na svoj prvi postanek v bokse, po katerem je moral zaradi okvare odstopiti. Besen Alesi je brez besed zapustil mo\xc5\xa1tvo. Nato je bil v vodstvu Berger do svojega postanka v boksih, zaradi \xc4\x8desar je vodstvo prevzel Hill in ga dr\xc5\xbeal do postanka v boksih. Po opravljenih postankih pa je vodstvo prevzel David Coulthard, toda Hill je \xc5\xa0kota hitro ujel in ga moral v devetindvajsetem krogu spustiti nazaj v vodstvo. Coulthardu je v zadnjem krogu zmanjkalo goriva, tako da so ga prav v zadnjem ovinku prehiteli Berger, H\xc3\xa4kkinen, Rubens Barrichello in Martin Brundle, \xc5\xa0kot pa je bil vseeno uvr\xc5\xa1\xc4\x8den na \xc5\xa1esto mesto.\n_START_SECTION_\nPo dirki\n_START_PARAGRAPH_\nEddie Irvine je dobil prepoved nastopa na eni dirki zaradi povzro\xc4\x8ditve nesre\xc4\x8de v prvem ovinku po prvem \xc5\xa1tartu, toda prepoved je bila za tri dirke odlo\xc5\xbeena.'